Държавен вестник, бр. 63, 2018 г., стр. 27

БРОЙ  63	
Д Ъ Р Ж А В Е Н  В Е С Т Н И К 	
СТР.  27  
6. изпълнява и други задачи, възложени 
му от председателя на Академията.
Чл. 56. (1) Управителният съвет заседава 
най-малко веднъж месечно.
(2) Заседанието на управителния съвет 
е редовно, ако на него присъстват всички 
членове.
(3) Решенията на управителния съвет 
се приемат с явно гласуване и обикновено 
мнозинство. Управителният съвет може да 
взема решения и неприсъствено, ако всички 
членове са заявили писмено съгласието си 
за решението.
(4) Протоколите от заседанията на управи-
телния съвет се водят от технически секретар 
и се подписват от членовете.
Чл. 57. (1) Директорът на предприятието:
1. представлява предприятието пред дър-
жавните органи, съдилищата и пред трети 
лица в страната и в чужбина;
2. осъществява оперативното ръководство 
на предприятието;
3. свиква и ръководи заседанията на упра-
вителния съвет;
4. свиква извънредни заседания на управи-
телния съвет по инициатива на министъра на 
земеделието, храните и горите, председателя 
на Академията, по писмено искане на двама 
от членовете на управителния съвет;
5. сключва договори за дейностите, които 
се извършват от предприятието;
6. сключва и прекратява трудовите договори 
с работниците и служителите в Централното 
управление на предприятието;
7. сключва договори за управление с дирек-
торите на специализираните поделения след 
съгласуване с председателя на Академията за 
срок четири години;
8. изготвя и предлага за утвърждаване от 
председателя на Академията проект на годи-
шен план на предприятието;
9. предлага на председателя на Академията 
за съгласуване годишния финансов отчет на 
предприятието;
10. носи отговорност и упражнява кон-
трол по спазването на нормативните актове, 
финансовата дисциплина и опазването на 
имуществото на предприятието;
11. утвърждава вътрешни правила за ор-
ганизация на дейността на предприятието;
12. по предложение на директорите на 
специализираните поделения взема решения 
за отдаване под наем на недвижими имоти, 
които са предоставени за управление на пред-
приятието, и движими вещи, които се стопа-
нисват от него, и ги представя за съгласуване 
на председателя на Академията;
13. дава разрешение на директорите на 
специализираните поделения да сключват 
договори за поемане на финансови ангажи-
менти за дейности със сходен предмет до 
размер, който е определен от управителния 
съвет на предприятието;
14. предлага за утвърждаване от председа-
теля на Академията:
а) годишния план на предприятието;
б) длъжностното разписание и средствата 
за работна заплата на предприятието в съот-
ветствие с годишния план;
в) ежегоден доклад за състоянието и дей-
ността на предприятието;
15. предлага за съгласуване от председателя 
на Академията:
а) проекти на решения за бракуване или 
ликвидация на дълготрайни материални 
активи, за отдаване под наем на недвижими 
имоти и движими вещи в съответствие с 
нормативните актове за управление на дър-
жавната собственост;
б) проекти на договори за съвместна дейност 
с научните институти и научните центрове;
в) проекти на договори за сътрудничество 
с български и с международни институции и 
организации, които са свързани с дейността 
на предприятието;
г) проекти за прехвърляне на имущество 
между звената на държавното предприятие;
16. изпълнява и други задачи, които са 
свързани с управлението на предприятието, 
възложени му от министъра на земеделието, 
храните и горите, председателя на Академи-
ята и управителния съвет на предприятието, 
в съответствие с действащите нормативни 
актове.
(2) В изпълнение на своите правомощия 
директорът на предприятието издава индиви-
дуални административни актове.
(3) При отсъствие на директора той се 
замества от определен от него с писмена 
заповед служител за всеки отделен случай с 
конкретно посочени правомощия.
Чл. 58. (1) Управителният съвет се под-
помага от съвет на директорите, който се 
състои от директорите на специализираните 
поделения на предприятието.
(2) Съветът на директорите:
1. разработва стратегии за осъществяването 
на научно-приложна, приложна, експери-
ментално-производствена и други дейности, 
подпомагащи дейността на Академията;
2. обсъжда проекта на годишен план на 
предприятието;
3. прави предложения до управителния 
съвет за разходване на средства от предпри-
ятието;
4. обсъжда годишния доклад за дейността и 
годишния финансов отчет на предприятието;
5. обсъжда и други въпроси, свързани с 
дейността на предприятието и на структур-
ните му звена.